  Анжелика Тихонова корреспондент Казаньын Калыкъёслэн эшъяськон юртазы удмурт калык эктонъя школа ужа. Со сярысь ивортодэтъя «Удмуртия» агентстволэн корреспондентэзлы Татарстанысь удмуртъёслэн автономизылэн быдэсъясь кивалтӥсез Ольга Чайникова вераз. Эктонъя урокъёсты Шаркан ёросын вордӥськем Удмуртиысь лулчеберетъя элькун колледжез йылпумъям нылаш Елизавета Бехтерева нуэ. Отчы удмурт кылэз дышетыны ветлӥсь пиналъёс но, егитъёс но люкаськыло. Покчиос арнянуналэ дышетско, нош егитъёс – арня вискын. Ольга Чайниковалэн верамезъя, Елизавета Бехтерева пӧртэм эктонъёсын тодматыны тырше. Удмуртиын кызьы экто но асьме палан, татын бигерын, кызьы экто дышетӥськом. Котькуд ёрослэн аслаз сямъёсыз вань шуиськом ук. Эктонъя но соослэн асьсэлэн тунсыко традициоссы. Лиза но али тунсыкъяське, тодыны турттэ, кызьы Балтасиын экто, кызьы Кукморын экто Ольга Чайникова, Татарстанысь удмуртъёслэн автономизылэн быдэсъясь кивалтӥсезШколае вань мылкыд карисьёс ветлыны быгато. Со понна Ольга Чайниковалы мерлыко вотэсъёс пыр вазиськыны луэ яке Татарстанысь удмуртъёслэн автономиенызы герӟаськыны кулэ. Ми удмуртъёсты гинэ ум возьмаське, ми возьмаськом адямиосты, кудъёсызлы тунсыко удмурт лулчеберет Ольга Чайникова, Татарстанысь удмуртъёслэн автономизылэн быдэсъясь кивалтӥсезТодэ вайытом, Казаньын озьы ик удмурт кылъя урокъёс нуо.  Тегъёс: Мерлык удмуртъёс эктон калыкэктонъёс Татарстан  